பொழிப்புரை உயிரெழுத்துக்கள் குறிலென்றும் நெடிலென்றும் சுட்டென்றும் வினாவென்றும் நான்கு வகையாகும். குறில் - குறுகிய ஒலியுள்ளது. நெடில் - நெடுகிய ஒலியுள்ளது. 12. அ இ உ எ ஒக்குறி லாகும். (௧௨)அ இ உ எ ஒ குறில் ஆகும். பவாநந்தர் உரை இஃது குற்றெழுத்துக்க ளிவை யென்பது உணர்த்துகின்றது. பதவுரை அ இ உ எ ஒ = அகர இகர உகர எகர ஒகரங்களாகிய ஐந்தும், குறில் ஆகும் = குற்றெழுத்துக்களாகும். பொழிப்புரை அகர இகர உகர எகர ஒகரங்களாகிய ஐந்தும் குற்றெழுத்துக்களாகும். 13. குறிலுங் குறுமையு மிரச்சுவமுங் குறிற்பெயர். (௧௩) குறிலும் குறுமையும் இரச்சுவமும் குறில் பெயர்.